અલાયદો ફકરો પાડીને ગુજરાતી ભાષાનાં મુખ્ય અખબારોનાં વખાણ એટલા માટે કરવાં જોઈએ કે તેમના તંત્રીલેખના પાનામાં આજની તારીખમાં ગૌરવ લેવા જેવી સાહિત્યકૃતિઓ છપાઈ છે. ઊંચા પુરસ્કાર આપીને ઊંચા સાહિત્યકારના લેખોને સ્થાન અપાય છે અને માતૃભાષાની આવરદા ટકાવી રખાય છે એ આનંદ લેવા જેવી બાબત છે. કેટલાંક અખબારોની રવિવારીય પૂર્તિ આબાલવૃદ્ધ સૌ કોઈને આકર્ષી રહી છે. આવા પ્રયાસો જાળવી રાખવામાં આવશે ત્યાં સુઘી ગુજરાતી ભાષા જીવતી રહેશે.